khistorydata/jeongjo-sjw-relations huggingface dataset:
정조 23년
兵批判書李在學參判金履翼參議申獻朝參知兪岳柱左副承旨鄭尙愚進以尹在明申以權爲同知韓應儉李晦植爲五衛將柳鎭爀申大坤爲五衛將李昌會爲忠翊將權煥爲忠壯將同知單李元翊僉知單崔鎭夏張東源全鎭恒以申晤爲兼司僕將高龍得林德謙爲慶熙將丁海翼爲訓鍊主簿李敬一爲都摠管同知單金虎臣訓鍊主簿單金成大成範鎭爲江原中軍安思烈爲京畿中軍李敏植爲大興中軍白海鎭爲北虞候洪龍鎭爲江華中軍嚴思勖爲全羅中軍金宅礪爲慶尙中軍尹敬喆爲內禁將李尙德爲武兼護軍李潤謙副護軍李晦植韓應儉以趙㞳爲忠淸兵虞候柳光命爲黃海兵虞候成道嘿爲防踏僉使王道吉爲車嶺僉使權應卨爲泰梁僉使同知單林德謙僉知單李晦植韓應儉李晢慶州營將單金翰周以權興泰爲慶熙將金宗燁爲古今島僉使劉光澤爲注文僉使方處翼爲彌肋項僉使禹德逸爲椒島僉使僉知單柳鎭燁申大坤權煥副司直金圭夏金驥燦副司果李寅采慶州營將單金翰周北虞候金翰周慶州營將白海鎭改書出景舜復爲唐浦萬戶牟應麟爲多慶浦萬戶黃道寧爲薪智島萬戶吳載憲爲位羅萬戶金聲輝爲濟物萬戶僉知單申晤李昌會朴守彬爲德津萬戶李萬春爲龍津萬戶金光秀爲豐山萬戶李仁白爲仇寧萬戶張載翊爲在德萬戶金致漢爲山羊會萬戶康思先爲森森浦萬戶洪壽昌爲長木浦萬戶金檝爲晴川別將李德弼爲秃用別將僉知單趙㞳以李成德爲訓鍊副正金守淵爲忠淸兵虞候金麗行爲伐登萬戶李喆爲神方萬戶尹光浚爲晉州監牧官同知單權興泰副護軍朴齊家副司猛南建九洪履黿前慶州營將李琦鉉今降禦侮忠淸兵虞候望筒還入元晦鎭改落點鄭弼臣爲訓鍊判官張湜姜道彬李基宣爲主簿慶州營將白海鎭北虞候金翰周大興中軍李敏植江原中軍成範鎭京畿中軍安思嘿忠淸兵虞候趙㞳以上今加折衝僉知單鄭學畊以朴宗柱爲內禁將崔錫圭爲訓鍊判官金履載爲文兼尹彦喆爲武兼申鴻周爲黃海兵使僉知單柳相亮副護軍白海鎭以金就明崔在賢金璞爲五衛將徐繼修爲忠翊將文載玄爲忠壯將李文協爲五衛將李恒訥爲忠翊將朴良新爲忠壯將李栻爲都摠經歷李廷復爲德津萬戶李膺福李貞坤爲宣傳官李國世爲鎭東萬戶宋得輝爲咸興監牧官李思龍爲慶熙將柳春源爲訓鍊主簿李勉植爲都摠經歷沈公協爲訓鍊僉正鄭宅休爲宣傳官拜峯別將單申鴻周仍任事承傳李勉植爲訓鍊副正趙達洙爲都摠都事趙台錫爲訓鍊主簿具世爀爲武兼李栻爲宣傳官李乘運爲都摠都事張漢籌爲訓鍊判官李衡民爲武兼權友仁爲都摠經歷同知單李思龍護軍李建秀副司猛金鎭白以申惠周爲都摠經歷李觀德爲訓鍊主簿洪喆金之翰爲武兼金孝健爲武兼僉知單白東遠訓鍊副正單任聖皐主簿單申絅部將單申綋以申光璧爲部將副護軍金熙采南涑副司直金㙆李德鉉以李性嘿爲黃海兵使李毅和爲部將趙達洙爲宣傳官副司直趙亨錫李鉉李景德以柳相奎爲南道參軍具允鼎爲部將柳煥寅爲都摠都事上護軍李秉鼎大護軍李祖承以趙亨錫爲武兼副司果權思正以南建中趙進洙爲宣傳官李敬集朴慶燁尹時興爲部將崔泰魯林福善金德京崔宗錫爲守門將權管秩廟坡李熻小農趙台鉉栗浦盧壽龍三千鄭晩赫小吉號里韓有大小坡兒文頤祥廟洞金順益黃拓坡金光瑞訓鍊僉正單李東煥宣傳官南建中南道參軍柳相奎以上相換事承傳權思正爲守門將金孝達爲都摠經歷成彦霖爲都事李琦鉉爲武兼李東馝爲訓鍊副正同知單高龍得訓鍊正單李石求以李景德爲武兼尹範會爲訓鍊僉正武兼李景德宣傳官閔宗爀相換
정조 23년
傳于金載翼曰二十五日次對進定於明日
정조 23년
傳于金載翼曰守令邊將初仕明日來待次對時同爲入侍
정조 23년
以江原監司南公轍狀啓杆城郡民家失火事傳于李晩秀曰於杆城其所顧恤果何如民戶尙未添增每年見修啓一念不置今聞失火民戶至於六十餘戶之多卄載之間瘡痍未蘇而被燒又如許矜悶云云猶屬歇後語無論大中小殘戶新舊還上蕩減如有身布亦爲蕩滌小戶殘戶限三年公私身役勿侵斫給材木期於奠接而營邑擧行勤慢當有別般考察一有不勤道臣守令其罪當何居繡衣可合者三人令廟堂卽爲抄啓當從近差送此傳敎亦卽三懸鈴分付該邑距京四百餘里之地稽報如許而道啓無致察之語竝與狀聞遲滯更觀來頭擧行當有處分矣
정조 23년
傳于金載翼曰爲民莫如擇守令而得人則尤當久任羅州蔚山俱以十年七遞之邑時倅適皆準瓜或滿限而問于政廳則羅州新倅年過六十云蔚山亦因特敎久任之邑莫若仍舊責成蔚山前府使李廷仁仍任依前下敎勿遞於特敎前仍用牧使履歷其外因此遷轉者望筒亦皆勿施
정조 23년
鄭尙愚以都摠府言啓曰今日入直內三廳武兼禁軍及軍兵等當爲中日習射而都目政事相値不得爲之之意敢啓傳曰知道
정조 23년
金載翼以弘文館言啓曰本館上番副校理趙得永以宗廟臘享大祭祭官下番副修撰金熙周以社稷臘享大祭祭官今日議政府禮曹肄儀時晝仕出去之意敢啓傳曰知道
정조 23년
金載翼以弘文館言啓曰新除授校理金履喬時在慶尙道淸道郡任所經筵入番事緊請斯速乘馹上來事下諭傳曰依啓
정조 23년
金載翼以司饔院都提調意啓曰本院奉事李晦祥今日都政禧陵直長遷轉而今年柴場摘奸後明年燔造物力旣已區處矣莫重燔造之任不可付之生手本院直長中依例相換以爲竣事之地何如傳曰允
정조 23년
鄭尙愚以司僕寺一二提調意啓曰兼內乘拜峯鎭別將申鴻周纔已移拜黃海兵使矣本鎭多有擧行之事不可付之生手申鴻周新除黃海兵使之任今姑改差仍任前職何如傳曰允
정조 23년
鄭尙愚以壯勇營言啓曰本營把摠有闕代以前兵使李殷福擬望受點矣李殷福方在奪告身中而臣矇未覺察徑先擬入惶恐待罪而原望筒勿施更爲擬入之意敢啓傳曰知道卿則從重推考
정조 23년
鄭尙愚以訓鍊都監言啓曰年終放砲習放今月二十五日洗馬臺爲之之意敢啓傳曰知道
정조 23년
徐榮輔以義禁府言啓曰公州前判官閔致謙恩津前縣監李義敎等拿處事傳旨啓下矣閔致謙李義敎俱在任所云依例發遣府羅將拿來何如傳曰允
정조 23년
己未十二月二十日辰時上御便殿右副承旨入侍時右副承旨徐英輔假注書李允謙記注官金景煥承膺祚以次進伏訖上命書傳敎曰守令初仕擇擬中朝人忠臣子孫軍功人松都西北人調用繡啓道啓純褒守令五考十考連上守令收用難治邑不可不拔例擇差則官案懸注數遞邑中不至最數遞處竝許令通擬而必皆懸注於入啓望筒事分付文蔭武交差之式故相之言卽予意必欲試之而姑未果焉間因特敎相換卽亦欲試也係是定式之前雖難窠窠交差亦或間間勿拘通擬事亦爲分付親政然後尙瑞院官員竝爲出六而夏政亦行於賓廳又因點下於他岐竝與例陞而未陞今政則副直長亦爲出六此宰臣以其在外任尙在亞卿都摠管見窠以永興府使李敬一擬入決非可棄之人特以李明淵之在北靑者爲其代肅命後赴任事下諭該道臣命書榻敎曰監察李石求改差又命書榻敎曰永興江界文官皆爲之寧邊以武臣中擬入準瓜前勿遞又命書榻敎曰別軍職鄭學畊例兼僉知內移其代差出又命書榻敎曰江界府使瓜限已過云今改差代以監軍單子命書榻敎曰在外宣傳改差前宣傳官李貞坤通計前仕近三十朔云參上窠擬入仍命退承史以次退出
정조 23년
行都承旨李晩秀坐行左承旨李尙度坐直右承旨未差左副承旨鄭尙愚坐直右副承旨徐有聞坐同副承旨徐英輔坐注書洪奭周仕金啓溫仕直事變假注書未差
정조 23년
徐英輔啓曰行大司憲宋煥箕在外執義曺允遂引避退待掌令權心彦持平李重蓮牌不進掌令南履翼持平金秀臣傳旨未下監察茶時之意敢啓傳曰知道
정조 23년
傳于鄭尙愚曰吏兵房承旨入侍
정조 23년
傳于鄭尙愚曰守令邊將初仕人入侍
정조 23년
以京畿監司徐鼎修狀啓陽智縣監柳肅之限糴簿磨勘仍任事傳于徐有聞曰依狀請施行事回諭
정조 23년
內醫玄必采書啓臣謹奉下敎馳往于忠淸道連山縣食汗面官寺洞領中樞府事金憙家病症看審則九月跌傷後右臂終未運用病勢一向沈重元氣轉益澌陷自十一月十六日忽發泄症度數通晝夜或四五度或二三度于今三十餘日少無減勢眞元日益落下食飮漸至難强脈則左右三部俱爲微數藥則主家方用苓朮湯而臣持來藥物齎傳則以爲狗馬賤疾致煩聖念太醫又此遠臨珍劑屢蒙特頒惶悚感泣不知所達云而臣則旣伏承持藥物看病之命故仍留之意竝以詮次啓達傳于徐有聞曰加送藥物卽爲傳之後回奏
정조 23년
鄭尙愚以壯勇營言啓曰箭串牧場所放本營雌馬以三雌一息今己未息雄馬六匹雌馬七匹合十三匹自司僕寺依定式歲末報來矣添錄於元數以爲憑考之意敢啓傳曰知道
정조 23년
徐英輔以義禁府言啓曰平山前府使朴宗和卽其地定配事承傳啓下矣朴宗和以兼營將守令時在任所云以承傳內辭意具罪目依例發遣府書吏差兼官交代後卽其地黃海道平山府定配之意敢啓傳曰知道
정조 23년
己未十二月二十一日辰時上御熙政堂吏兵房承旨入侍大臣備局堂上引見守令邊將初仕人同爲入侍時右承旨金載翼左副承旨鄭尙愚記事官洪奭周金啓溫記注官金景煥記事官李存秀左議政沈煥之右議政李時秀漢城判尹金文淳戶曹判書趙鎭寬禮曹判書徐邁修知中樞府事徐有大行護軍申大顯漢城左尹李得濟行護軍申大謙行大司諫金達淳校理趙得永寧邊府使安橚坡州牧使崔朝岳江界府使徐美修狼川縣監李東萬平山府使金處漢三水府使金處純富寧府使李昌培通津府使李海範豐川府使洪檊竹山府使李仁默雲峯縣監金敬身彦陽縣監閔修顯利城縣監金鎭恒熊川縣監崔禹鉉長興府使韓大裕咸從府使李喆懋河東府使許濈北靑府使金思䄷遂安郡守洪達三梁山郡守權翊价川郡守尹勉鎭博川郡守丁允泰谷城縣監鄭昌耆萬頃縣令李義福任實縣監趙鎭順南平縣監李潢麟蹄縣監韓用謙昌寧縣監朴喆源丹陽郡守鄭復煥昌平縣令林東喆全義縣監金㝡行靈山縣監申奭相同福縣監沈廷秀龍安縣監李鋐恩津縣監金世淵積城縣監韓允鎭童蒙敎官宋啓馨健元陵參奉李後秀崇陵參奉朴晩壽莊陵參奉尹行澈弘陵參奉李魯益順康園守奉官朴聖養典獄參奉李東師以次進伏防踏僉使朴道默等武初仕人宣傳官趙進洙等列立于階下煥之等曰日氣稍解之餘又復栗烈聖體若何上曰一樣矣煥之曰昨日大政侵夜酬應寢睡水剌之節何如上曰予之酬應則日日無異於大政矣煥之等曰王大妃殿氣候若何上曰一樣矣煥之等曰惠慶宮氣候若何上曰一樣矣上曰次對爲之煥之曰因特敎或有蔭武窠守令換差之時而武臣一差蔭窠之後西銓惟慮失窠不爲遷擬於虞候營將等窠因此而當次積滯者多此後則無論蔭窠武窠從次第排擬事分付於西銓似好故敢此仰達矣上曰依爲之出擧條上曰大政纔過物議以爲何如推緘滿囊自是美事卿等如有所聞隨事陳列可也煥之曰昨日都政吏批望筒司僕主簿以蔭官守令備擬有若侍從外任之內移者然做錯非細寧邊卽西藩重地體貌自別從前未嘗以三品武臣差送而昨政以前兵使安橚循例擬望亦違格例吏曹判書徐龍輔從重推考司僕主簿望筒勿施雖以兵批言之黃海兵使比三南諸閫稍有重焉只經水閫者不得參互注擬間或有特敎差送者而此則不可援以爲例今番黃海兵使望以只經水閫者無難通擬揆以格例亦甚未安兵曹判書李在學亦爲從重推考何如上曰依爲之出擧條煥之曰邊地守令準朔後始用履歷曾有定式而其中準瓜之朔居中遞歸者則雖已準瓜者亦不得用邊地履歷故似此者間或以此稱冤云此宜有一番稟定矣時秀曰臣於年前待罪西銓時亦有如許武弁而大抵居中者之不許用邊地履歷不但爲關北遠鎭圖遞之弊而已亦欲使渠輩唯恐徑遞有所懲勸也無論已準瓜與否其爲居中則一也似難許用其履歷故臣亦聞其稱冤而不得許施矣上曰雖準瓜之朔旣居中之後則其始勤終怠可知履歷自當勿論亦不必別爲定式矣時秀曰除夕及正月初五日藥房日次入診在前皆有前期或退定之例今番亦依此爲之乎上曰此後則此兩日日次問安勿爲之可也命文淳就座文淳曰京貢減分限今年復貢事今春下敎德意藹然而諸道穡事幸爲均登外方災減似當一體解分下詢大臣處之何如上曰大臣之意何如煥之曰今年秋事稍熟惠堂所奏似爲然矣上曰依爲之出擧條命守令進前橚等以次進奏職姓名上敎橚曰本邑連因數遞之故今番必欲久任責成而爲治之道亦不在他城餉一款之爲弊者若能着意蘇革則斯過半矣下去善爲之也敎美修曰江界之不能成樣久矣重臣權遞歸後意謂宿弊蘇醒無餘而從後聞之則弊猶依舊云故今番必欲擇人而責成之須加勉勵無或泛忽而金弊則尤不可不痛禁蔘政等事亦必留意於矯革而如有不得不上徹之事或上疏或狀聞以爲趁卽蘇革之地可也敎大裕曰爾在太僕幾歲耶大裕曰十一年矣上曰今番善爲外遷矣若皆如爾之久任則何慮數遞之爲弊耶敎達三曰知爾善於武講矣本郡金店卽爲弊之大者須另加嚴禁也仍敎煥之等曰歷辭時卿等亦宜面飭也敎允泰曰聞爾曾經虞候與牧官而皆能善治云殊可嘉也仍敎曰此人宜試之弊邑也命書榻敎曰梁山郡守權翊博川郡守丁允泰相換敎潢曰本邑弊端已有聞知者乎潢曰聞紙扇之爲弊而未能詳知其弊之裏面矣尙愚曰南平縣監李潢奏對之際雜以俚語事甚屑越從重推考何如上曰依爲之出擧條敎廷秀曰誰之族也廷秀曰故判書梓之玄孫矣敎允鎭曰爾則知名於泮製矣積城雖曰斗邑然亦有民人焉有社稷焉盡心爲之也命守令先退上曰邊將等各問姓名後出送也命初仕進前啓馨等進奏職姓名敎晩壽曰聞爾聲音追思故相矣命魯益擧顔敎曰有大臣典刑矣仍敎曰初仕先退武初仕人亦令奏姓名後出送也載翼先退煥之曰右承旨金載翼未承筵退之敎徑先出去筵體所在極爲未安施以譴罷之典何如上曰生疎所致遞差可也出擧條仍命臺諫進前達淳曰請金甲島爲奴罪人克觀更令王府嚴鞫得情快正王法措辭見上上曰不允出擧條達淳曰請逆賊尙魯亟施孥戮之典措辭見上上曰不允出擧條達淳曰請濟州牧定配罪人姜彝天黑山島定配罪人金履白慶源府定配罪人金鑢亟令王府拿來設鞫嚴問快正典刑其餘徒黨亦令嚴鞫處斷以折奸萌措辭見上上曰不允出擧條尙愚曰臺臣傳啓後卽爲就座筵體卽然而行大司諫金達淳承批稍久不爲就座事甚未安推考何如上曰依爲之出擧條達淳曰臣以無似之蹤本不合於臺閣之任而怵畏義分冒昧行公及登筵席全昧格例傳啓旣畢之後未卽退出至有承宣問備之請滿心惶恧無地自容以此情踪其何可一刻晏然於臺次乎請命遞斥臣職上曰勿辭亦勿退待出擧條上曰亞銓何爲懸病於籌坐耶尙愚曰聞以昨日上疏捧納承旨之被罪爲引義之端云矣上曰此豈可以處義之事乎命書榻敎曰吏曹參判李書九從重推考牌招嚴飭行公仍命退諸臣以次退出
정조 23년
己未十二月二十一日未時上御便殿都承旨入侍時行都承旨李晩秀記事官洪奭周記注官金景煥記事官李存秀以次進伏訖上曰御製寫校之役今已訖工而明當進呈耶晩秀曰果在明日而當由協陽門進呈矣仍命退承史以次退出
정조 23년
行都承旨李晩秀坐行左承旨宋銓坐右承旨鄭尙愚坐左副承旨徐有聞坐直右副承旨徐英輔坐同副承旨趙弘鎭坐直注書洪奭周任金啓溫仕直事變假注書未差
정조 23년
徐英輔啓曰行大司憲宋煥箕在外執義曺允遂引避退待掌令權心彦南履翼持平李重蓮金秀臣傳旨未下監察茶時之意敢啓傳曰知道
정조 23년
鄭尙愚啓曰臣尙愚壯勇衛戎器點考進去下直之意敢啓傳曰知道
정조 23년
鄭尙愚啓曰臣依定式進詣明政門月臺壯勇衛戎器點考皆無頉仍以傳敎內辭意勞問則亦皆好在云矣敢啓傳曰知道
정조 23년
以吏曹參議尹光普拿處傳旨傳于趙弘鎭曰以罷職更捧傳旨
정조 23년
兵曹口傳政事以李潤謙爲摠戎中軍
정조 23년
鄭尙愚啓曰明日展拜時別侍衛不可不備而兵曹判書李在學方在受由中待開門牌招何如傳曰允
정조 23년
兵曹口傳政事以趙元魯爲同知朴履信爲慶熙將
정조 23년
以兵曹侍衛節目判付內訓將隨駕而前大將李漢豐敍用復授前任令政院牌招傳授命召爲良如敎
정조 23년
鄭尙愚啓曰卽伏見全羅左水使金璿今秋冬等褒貶啓本邊將無一人居中居下殊無嚴明殿最之意推考警責何如傳曰允
정조 23년
鄭尙愚啓曰訓鍊大將李漢豐時無職名令該曹口傳付軍職何如傳曰允
정조 23년
兵曹口傳政事行護軍李漢豐訓鍊大將李漢豐單付
정조 23년
鄭尙愚以都摠府言啓曰今此景慕宮臘享大祭省牲省器時侍衛寶劍守宮不可不備員而都摠管金箕性西春君㷸俱爲差祭李祖承未肅拜李敬一在外將不得備員令政院稟旨變通仍令該曹卽爲口傳差出待下批牌招以爲備員侍衛之地何如傳曰允竝許遞可也
정조 23년
兵曹口傳政事以權裕金文淳權趙尙鎭爲都摠管
정조 23년
徐有聞以講學廳言啓曰元子宮孟子第二卷今日畢講仍爲溫繹之意敢啓傳曰知道
정조 23년
鄭尙愚以兵曹言啓曰卽者別監尹衡五酩酒喧聒於本曹政色書吏所接處故使之逐出則趁不出去言辭悖慢莫重淸禁之地有此駭妄之擧此而置之有關後弊出付攸司照法嚴繩何如傳曰允
정조 23년
鄭尙愚以備邊司言啓曰御史可合人抄啓別單書入之意敢啓傳曰知道
정조 23년
鄭尙愚以備邊司言啓曰統營所管別餉米當初設置法意甚重蓋爲別儲餉穀以備不虞無論元耗與加分耗固宜每年全數會錄於元穀以爲漸次積儲之道而間因監營報債之用八九年許劃耗條已非當初設置之本意又於己酉因統營之凋弊還復屬之統營每年加分耗條使之限十年作錢買畓以充設屯之資蓋亦出於權宜不得已之政也自己酉至戊午已滿十年之限其間加分耗之取用合爲一萬十一石所買屯畓亦爲三百七十五石落雖値中年稅入之租當近三千石以此近三千石稅租逐年作錢買畓一如別餉耗米取用之例則差過十年當得近萬包穀物此專在於帥臣之勤慢別餉米加分耗自今己未條爲始更勿取用一竝會錄於元穀以已買畓稅年年作錢增置設屯而稅租豐歉作錢多寡竝與新買畓數依近例每歲末一一修成冊報本司之意嚴飭分付於該帥臣何如傳曰允
정조 23년
趙弘鎭以承文院都提調意啓曰院吏文學官張猷煥陞六代幼學金亨遠差下付軍職冠帶常仕何如傳曰允
정조 23년
徐英輔以刑曹言啓曰因兵曹啓辭別監尹衡五酩酒喧聒於本曹政色書吏所接處言辭悖慢莫重淸禁之地有此駭妄之擧出付攸司照法嚴繩事命下矣取考律文則大明律宮內忿爭條有曰宮內忿爭者笞五十大典通編禁制條有曰使酒人杖一百名例云二罪俱發以重者論尹衡五從重論決杖一百放送何如傳曰允
정조 23년
李晩秀以漢城府言啓曰未婚男女都數每年歲首書啓成禮與否趁歲末草記事曾有定式矣今年春等未婚男女書啓後過婚形止各部修成冊報來故別單書入之意敢啓傳曰知道
정조 23년
鄭尙愚以司僕一二提調意啓曰旌義前縣監文躍淵遞任進上馬二匹今纔上來禾毛色別單書入依例內廐立養而進獻事體何等嚴重則二匹俱爲瘦劣無才事極可駭當該封進官文躍淵從重推考以警日後何如傳曰允
정조 23년
徐有聞以成均館兼大司成意啓曰文廟守僕依宗社守僕例試才啓下事曾有定式矣守僕朴喜儉金浩奎朔數已滿以事知生徒守僕試才抄擇備三望受點次別單書入之意敢啓傳曰知道
정조 23년
鄭尙愚以禁衛營言啓曰本營一番騎士將金箕昶身病甚重勢難察任改差何如傳曰允
정조 23년
鄭尙愚以御營廳言啓曰今十二月二十三日景慕宮展拜仍行臘享大祭省牲省器時依兵曹節目弘化門入直軍五十名待標信除出新營入直千摠金漢升出番哨官印時彦領赴于訓鍊都監都領陣而解嚴後各還本處入直之意敢啓傳曰知道
정조 23년
知中樞府事洪良浩箚曰伏以洪惟我東方有國粤自邃古檀君首出箕子東來自玆以降分爲三韓散爲九夷及至羅麗始得混一而其敎則儒釋相半其俗則華戎交雜然而地近燕齊星應箕斗故檀氏之起竝於陶唐箕聖之封肇自周武蓋其風氣相近聲敎攸漸衣冠悉遵華制文字不用番梵或稱小中華或稱君子之國與夫侏𠌯左衽之俗逈然不同而第自王氏之世壤接靺鞨媾連蒙元故禮敎不興倫紀不明擊刺以爲能事叛亂殆無虛歲檀箕之遺風漠然不可見矣何幸天開鴻荒運屆熙明我朝之興適會於皇明肇造區夏之時錫號賜冕視同內服乾坤與之合德神人爲之夾助於是乎我太祖大王以聖神之姿當千一之運南征北伐奄有三韓創業垂統立經陳紀斥佛老之異敎敷先王之大法文章煥乎商周聲明耀于寰海琉球入貢暹羅獻款兀良哈源了浚之屬相率而聽約束西連渤澥東盡瑟海橘柚之包貂豽之皮自南自北筐篚相望魚鹽之饒可埒於吳楚繭絲之利不讓於齊魯禮樂興行風化昭融家習俎豆童誦詩書馬廝羊豎皆服三年之喪䆴婢饁婦亦恥再醮之行蓋自東方生民以來所未嘗有而箕聖九疇之敎始行於今日猗歟盛矣此豈無所本而致哉竊稽自古帝王受命必因其先世積德毓靈作善降祥天必命之克昌厥後如高山大河有宗有源商周之本於稷契經史可按也惟我國祖遠自新羅司空潛光未顯瓜瓞遠延至于穆祖居仁行義肇基王跡其猶公劉之居豳乎曰若翼王曰若度王屢遷厥居克勤克長曁我桓考丕篤前烈人心歸附終成大業其猶太王之遷岐乎經曰國之將興必有禎祥當此之時奇祥異徵錯落瓌偉北方之人至今傳說蓋由天眷有德監觀四方山川之效靈神明之默祐自有不期然而然者矣惟此盛蹟或見於稗官野乘而未有刊行之信書只憑口耳之相傳臣竊恨之迺於曩歲待罪北塞遍覽山川興王古蹟無不目寓而身履如到豐沛之鄕親聞大風之謠緬焉興感顧無以鋪張揚厲也尋又獲叨實錄纂修之任得窺金櫃石渠之祕則憲章制度之盛雖載於寶鑑而攘夷拓地之功皆屬於勝國無可以徵據惟龍飛御天歌一書備載龍潛勝蹟而是書也專以歌頌功烈發凡起目故逐段設譬遠引古史有異記事之體亦無編年之序先後失次世代難詳不足爲信史而傳後也臣於是竊就麗史及龍飛歌私自鈔輯分年繫事退又博考輿覽及陵殿誌松京誌國初文集有及於興王時事者蒐羅採摭援彼證此刪繁就簡異條同貫而只從刊行成書不敢混及於私藏漫錄務歸謹嚴而精寔所以重事體也彰鴻烈也旣以裒成三編然後附以北方古蹟之昭著流傳者各載列朝記述發揮之辭下及詞臣揄揚贊頌之語摠爲四編名之曰興王肇乘自顧眇末鹵莽之賤何敢與議於秉筆之重事而官忝館閣是古太史職也不揆愚妄輒有撰述僭越之罪實無所逃玆敢盥手齎誠隨箚祗獻伏惟我聖上以繼述之孝篤追遠之誠建赤島之碑紀慶興之宅讀書之堂馳馬之臺闡古蹟而揚先烈無遠不顯以至象山之遺址亦皆立石而表章之數百年未遑之典於是大備於乎至矣今臣所進有槪聖衷則淸燕之暇特賜澄省藏諸內閣以補闕史我列祖德業之積累開創之艱難庶可昭垂於來許而亦於守成裕後之謨念玆在玆不愆不忘太平萬世惟無疆休矣取進止答曰省箚具悉卿懇彰祖烈而揚先休莫詳於詩書而伊訓無逸主於告誡玄島生民專於歌頌紀載之體三代無傳焉非無良史氏也蓋其事至敬其義至大然耳猗歟我國家聖繼神承如天地之悠久如日月星辰之昭昭實本於豐沛聖蹟而尙稽一部揄揚之編特不敢也非未遑也此所以寶鑑纂次之日敬書十九聖洪謨盛烈而興王以前則不得述焉也予小子夙夜一念以先王之心追列朝之心以列朝之心體聖祖之心紀陶復之基闡長發之祥以永詒萬子孫無疆惟休者乃以一二貞珉之刻少寓追遠報本之誠今卿據龍飛之歌抽金櫃之藏分年繫事著爲一統信書此古太史之職也取卿所進興王肇乘二冊敬閱之深感卿誠令內閣開印奉藏庸作我家之琬琰
정조 23년
知敦寧權裕疏曰伏以臣疾病涔涔之中忽伏承敦府恩旨聞命警惶靡所容措顧臣本無敦寧揆以法例有不敢冒膺者昨年同敦寧之除拜也已以此陳疏遞免則今於見職亦何以異於前哉玆將短章仰瀆崇嚴伏乞聖慈俯賜鑑諒亟命選部照例鐫改以存公格而且臣年屆休致之期病到癃廢之境仍令自今以往勿復檢擬於他凡職名俾安私分千萬幸甚臣無任云云答曰省疏具悉疏辭下該曹稟處
정조 23년
己未十二月二十二日辰時上御重熙堂諸承旨持公事入侍時右副承旨徐有聞同副承旨徐英輔記事官洪奭周金啓溫記注官承膺祚記事官李存秀直閣金近淳以次進伏訖有聞讀奏江原監司南公轍狀啓辭職上疏批答有旨祗受事黃海監司朴基正啓本應資老人姓名開錄事英輔讀奏忠淸監司金履永啓本時囚罪人拷訊次數開坐事命書判付訖命書傳敎曰明日當由逌瞻門展拜景慕宮仍行臘享大祭省牲省器該房知悉又命書傳敎曰其間久未入院之致遞差承旨分揀仍卽牌招仍敎曰以趙弘鎭出牌事分付賤臣承命出傳上曰軍士房承旨與稟事閣臣入侍賤臣承命出傳與左副承旨鄭尙愚檢校提學鄭民始偕入進伏民始曰日間聖體若何上曰一樣矣民始曰本府郞廳三員日昨都政俱爲新差而皆是在鄕之人以假官替直本府事體尊重假官之多日替直極爲未安郞廳三員中一人令該曹他司口傳相換以爲入直之地何如上曰依爲之出擧條有聞曰再昨日都目政事中宗廟署令趙象存蒙點而以李觀城頒布至於肅拜入直之境該曹見省記使之出直司䆃奉事南建九移付司猛之代金宗壽蒙點而建九誤爲出肅肅單之矇然捧入臣等不勝惶恐而李觀城南建九不可無警推考何如上曰雖因該曹錯頒之致莫重處入直豈可使之還出望筒還入以首望改頒趙象存待他窠卽爲單付該堂之做錯非細越俸一等可也出擧條命退諸臣以次退出
정조 23년
行都承旨李晩秀隨駕宿行左承旨宋銓隨駕直右承旨鄭尙愚奉命進去左副承旨徐有聞奉命進去右副承旨徐英輔隨駕直同副承旨趙弘鎭隨駕宿注書洪奭周隨駕宿金啓溫隨駕直事變假注書未差
정조 23년
李晩秀啓曰今日大駕詣景慕宮入齋室後王大妃殿惠慶宮問安何承旨進去乎敢稟傳曰同副承旨進去
정조 23년
吏曹口傳政事以洪良浩爲分內局提調
정조 23년
兵曹口傳政事副護軍金載翼單付
정조 23년
趙弘鎭啓曰臣以王大妃殿惠慶宮問安進去下直之意敢啓傳曰知道
정조 23년
左副承旨徐有聞書啓臣謹依聖敎馳詣宗廟尊所奉審則無頉祭物祭器祭井看審則精潔諸執事進排官摘奸則無頉佾舞工人摘奸則無頉矣臣則仍留享所待將事禮成修掃後復命之意敢啓傳曰知道
정조 23년
右承旨鄭尙愚書啓臣敬奉聖敎馳詣社稷壇上奉審則無頉尊所奉審則無頉祭物祭器祭井看審則精潔諸執事進排官摘奸則無頉佾舞樂工摘奸則無頉臣仍留享所待享事禮成修掃後復命之意敢啓傳曰知道
정조 23년
李晩秀啓曰王大妃殿惠慶宮夕問安何承旨進去乎敢稟傳曰左承旨進去
정조 23년
宋銓啓曰臣以王大妃殿惠慶宮夕問安進去下直之意敢啓傳曰知道
정조 23년
以掌令南履翼牌不進罷職傳旨傳于徐英輔曰只推
정조 23년
以狀勇營下番鄕軍試射放單子傳于鄭尙愚曰再明日令兼中軍設行
정조 23년
徐英輔以御營廳言啓曰今十二月二十三日大駕詣景慕宮經宿時依兵曹節目弘化門入直軍五十七名銅龍門入直軍二十七名建陽門入直軍二十名新營入直軍三十三名內各留營直五名該入直將官率領仍直南小營守直軍十二名內除營直四名竝皆待標信除出新營入直千摠金漢升哨官李邦鉉出番哨官印時彦領赴于訓鍊都監都領陣而解嚴後各還本處入直之意敢啓傳曰知道
정조 23년
徐英輔以兵曹言啓曰謹依下敎隨駕禁軍及武藝別監內吹兼內吹近仗軍士標下軍兵等處餠肉分饋之意敢啓傳曰知道
정조 23년
徐英輔以壯勇營言啓曰依下敎本營隨駕將校軍兵等處設粥分饋之意敢啓傳曰知道
정조 23년
徐英輔以訓鍊都監言啓曰依下敎隨駕將官將校軍兵等處餠肉分饋之意敢啓傳曰知道
정조 23년
徐英輔以禁衛營言啓曰依下敎赴陣本營將官將校軍兵等處餠肉分饋之意敢啓傳曰知道
정조 23년
徐英輔以御營廳言啓曰依下敎赴陣將官將校軍兵等處餠肉分饋之意敢啓傳曰知道
정조 23년
己未十二月二十三日卯時上御便殿右副承旨入侍時右副承旨徐英輔記事官金啓溫記注官承膺祚記事官李存秀以次進伏訖命書傳敎曰今夜當行臘享于廟社殿宮而宣陵忌辰相値皆不得親行夜將出齋以待禮成而且於近日樂院釐正之節族腔調欲爲試閱而肄儀亦以齋日不用樂當於享時出坐齋殿之庭以俟禮畢兼欲審聽之今日展拜後仍留齋殿明當還內矣廟社則遣承旨檢飭祭品措備與行禮儀節南殿則承旨奉審摘奸後來奏該房以此知悉仍敎曰今日旣當經宿侍衛不備兵判違牌傳旨勿施各別嚴飭出宮前入來事分付賤臣承命出飭命書榻敎曰今日宮享時仍留齋宿於齋殿時軍兵禁軍一番外皆以入直軍爲之挾輦軍名數竝依內下標信下敎磨鍊節目仍命退承史以次退出
정조 23년
己未十二月二十三日辰時上詣景慕宮展拜仍行臘享大祭省牲省器入侍時行都承旨李晩秀行左承旨宋銓右承旨鄭尙愚左副承旨徐有聞右副承旨徐英輔同副承旨趙弘鎭記事官洪奭周金啓溫記注官承膺祚記事官李存秀檢校提學鄭民始檢校直閣沈象奎直閣金近淳以次隨駕上具翼善冠衮龍袍乘輿出交泰門永淸門晩秀曰守宮假承旨金載翼時無職名令該曹口傳付軍職何如上曰依爲之出擧條出明政門弘化門入逌瞻門日瞻門至宮大門降輿詣板位行再拜禮仍詣廟內奉審訖入齋殿改具遠遊冠絳紗袍詣省器位省器詣省牲位省牲還御齋殿命有聞與本宮提調鄭民始掌樂提調李書九入侍上曰今日之雪可謂知時矣民始曰臘前之雪至今日則恰滿三白矣上敎書九曰迎神樂腔當減爲卄四而堂上下樂亦將合奏耶大抵此旣異於雅樂而減腔之本意蔽一言曰欲其舒且緩而已雖以古樂言之戛擊鳴球搏拊琴瑟以詠卽堂上之樂也下管鼗鼓合止柷敔卽堂下之樂也此可見堂上之只有樂章而今則堂上下皆有樂章已非古制而堂上之樂比堂下較又自別故舜典於鳴球琴瑟獨言祖考來格若使戛擊搏拊之節遲遲又久而樂章之咏歌者亦能有永言之義則斯過半矣至於合奏之節古制則堂上之琴瑟屬於天而以象日月之左旋堂下之鼗鼓屬於地而以象北斗之右轉合而奏之則實合於禮經於彼乎於此乎之義而俗樂則琴瑟鼗鼓初無堂上下之別旣不得一反古樂則合奏爲好卿其與減腔節次成出一通擬譜可也仍敎有聞曰承旨卽往社壇軍士房承旨則馳詣太廟左承旨則馳詣南殿奉審摘奸而左承旨外皆於明朝復命也仍命退諸臣以次權退
정조 23년
行都承旨李晩秀坐行左承旨宋銓坐右承旨鄭尙愚坐左副承旨徐有聞坐直右副承旨徐英輔坐同副承旨趙弘鎭坐直注書洪奭周仕金啓溫仕直事變假注書李弘謙仕
정조 23년
徐有聞啓曰延祥詩製述人旣已抄啓矣弘文提學黃昇源待明朝牌招出韻科次何如傳曰允
정조 23년
徐有聞啓曰時原任大臣爲承候來待矣傳曰入侍
정조 23년
傳于徐有聞曰轎前雖見之有詢問者留待事傳于入來大臣
정조 23년
傳于趙弘鎭曰政官牌招開政
정조 23년
趙弘鎭啓曰吏曹判書徐龍輔參判李書九牌不進推考傳旨今方捧入而開政命下之後如是違牌事甚未安竝更卽牌招何如傳曰允
정조 23년
傳于徐有聞曰留待大臣與來待諸臣入侍
정조 23년
徐英輔啓曰執義曺允遂引避退待已至多日尙未處置事甚未安除在外外未肅拜人卽爲牌招何如傳曰允
정조 23년
趙弘鎭啓曰未下直京畿兩西守令當日辭朝事命下矣積城縣監韓允鎭遂安郡守洪達三价川郡守尹勉鎭諫院則旣已署經憲府則尙未署經云今日政新除授憲府臺諫待下批牌招掌令南履翼一體牌招以爲備員署經之地何如傳曰一司除署經下送
정조 23년
弼聖賚在外代以李弘謙爲事變假注書
정조 23년
備忘記坡州牧使崔朝岳江界府使徐美修下直各長弓一張長箭一部片箭一部筒兒一箇賜給
정조 23년
吏曹啓目粘連觀此知敦寧府事權裕上疏則以爲臣本無敦寧揆以法例不敢冒膺亟命選部照例遞改亦白有臥乎所旣無敦寧揆以公格似當許遞是白乎矣重臣所帶遞仍當否臣曹不敢擅便上裁何如判付啓依回啓施行爲良如敎
정조 23년
有政吏批判書徐龍輔參判李書九進參議未差同副承旨趙弘鎭進以李魯春爲吏曹參議鄭弼祚爲掌令具晉行朴在冀爲持平鄭魯榮爲正言李鼎秉爲修撰李學彬爲司僕判官金弼龍爲禮曹佐郞申光祜爲麻田郡守吳在鎭爲金山郡守尹光垂爲信川郡守李弘源爲公州判官館伴鄭民始遠接使徐龍輔問禮官曺錫中迎接都監提調趙鎭寬竝單付寧邊府使申大偀利川府使李㝡源咸從府使尹範益平壤庶尹趙厚鎭博川郡守趙㞳永平縣令朴齊家順安縣令沈誠之羅州牧使任焴陽智縣監柳肅之靈山縣監安弘迪南平縣監鄭持容任實縣監李英胄同福縣監嚴思勉以上仍任事承傳鰲恩君李敬一校書副正字南吉寬梁山郡守丁允泰迎接都監郞廳金近淳柳畊金箕應金致龍尹孝寬南寅老李趾采金履錫公事郞廳趙達洙以上竝單付
정조 23년
再政以尹序東爲副應敎李秉鼎爲知敦寧李鼎德爲禮曹參議曺亨壽爲判校申爲軍資正趙鎭順爲宗廟令李潢爲景慕宮令申奭相爲東部令宋時淵爲司僕主簿漢城庶尹趙象存單付
정조 23년
趙弘鎭啓曰左副承旨徐有聞今方入侍臣吏兵批兼進之意敢啓傳曰知道
정조 23년
兵批判書李在學進參判金履翼病參議申獻朝入直參知兪岳柱病同副承旨趙弘鎭進同知崔在賢僉知朴履信韓應儉金璞大護軍權裕副司直洪秉臣姜浚欽副司果李秉烈權友仁安思賢以上竝單付黃海兵使鄭學畊仍任事承傳
정조 23년
趙弘鎭啓曰行大司憲宋煥箕持平朴在冀在外執義曺允遂引避退待掌令南履翼鄭弼祚持平具晉行牌不進監察茶時之意敢啓傳曰知道
정조 23년
徐有聞以奎章閣守宮檢校直閣意啓曰夜間閣內諸處無事之意敢啓傳曰知道
정조 23년
徐有聞以弘文館言啓曰新除授校理張至冕卽爲牌招察任何如傳曰允
정조 23년
己未十二月二十四日子時上詣景慕宮行閣仍詣拜位展拜入侍時行都承旨李晩秀行左承旨宋銓右承旨鄭尙愚左副承旨徐有聞右副承旨徐英輔同副承旨趙弘鎭記事官洪奭周金啓溫記注官承膺祚記事官李存秀檢校提學鄭民始檢校直閣沈象奎直閣金近淳以次侍立上具翼善冠衮龍袍降至齋室前庭敎曰掌樂提調亦爲入來事分付賤臣承命出與掌樂提調李書九偕入侍立上曰今日將事奏樂時予欲躬臨審聽而行閣與齋庭一也當從便出至行閣以待禮畢後還御本宮提調先往設板位後回奏也民始承命先詣行閣設板位後還奏上步詣行閣承史等侍立行事時至初獻官光恩副尉金箕性等以次入就位迎神樂作上曰升歌節族務從舒緩而堂上下鍾磬亦爲諧奏之意提調申飭於執事典樂也至初獻時樂作上曰比前可謂舒緩耶民始曰似然矣禮畢後上曰今日旣異於常日旣入宮內則昨日雖已行禮今日又當有展拜節次矣命書傳敎曰行祭後當展拜該房知悉仍詣門外板位行再拜禮仍詣廟內奉審還入齋殿至平明命入外辦出齋室門外乘輿判府事李秉模左議政沈煥之右議政李時秀等進前曰親臨展拜徹宵勞動聖體若何上曰一樣矣仍由日瞻門出逌瞻門入弘化門明政門永淸門交泰門還內諸臣以次退出
정조 23년
己未十二月二十四日午時上御誠正閣左副承旨入侍留待大臣與來待諸臣入侍時左副承旨徐有聞記事官金啓溫記注官金景煥記事官李存秀判府事李秉模左議政沈煥之右議政李時秀判敦寧鄭民始戶曹判書趙鎭寬司譯提調徐龍輔有司堂上李書九承文提調李晩秀以次進伏訖秉模等曰勞動之餘聖體若何上曰昨旣達夜其前亦未休息今日始欲便憇而又以此事將有酬應矣仍敎曰今此出來者果是眞箇牌文耶秉模曰牌有紙牌木牌其例前後不一而今番則旣塡起程日字此似是牌文矣上曰待令譯官使之入侍景煥承命出傳與譯官金在和趙明會進伏上曰今春則以儐使發行之太早反致逗留之弊而今番則以日計之渡江日字旣當在來月旬前云及今差送遠接使似好矣卿等之意何如秉模曰旣的知其起程日字則及今定送似不至太早矣煥之等曰臣等之意亦然矣上曰問于譯輩也在和曰以日字計之太緩則似必窘速矣上曰正卿中誰可合乎煥之曰臣亦與僚相共議而未得其人一提學與吏判卽是無故人矣上曰一提學則近有實病然則以吏判爲定好矣煥之曰勅行非久當渡灣判敦寧府事鄭民始館伴差下吏曹判書徐龍輔遠接使差下何如上曰依爲之出擧條上曰問禮官誰當爲之耶龍輔曰儐行自多有相議者恐難以生疎者擬議而校理曺錫中奉使纔還此爲可合矣上曰好矣仍敎龍輔曰今番擧行專在儐臣勅行渡江後勿使中路久滯而守令以下自斷決棍察訪以下自斷處置自是法典知此嚴束可也煥之曰臣於俄者乍見出來之咨文則該譯官及齎咨官事誠萬萬駭妄矣秉模曰此皆李光稷之所爲而李邦華則又全然不知云光稷事尤可痛矣煥之曰使臣之出疆也如有關於使事則或不得不呈文禮部而至於私書相交邦禁至嚴前後申明之飭敎尤何等嚴重而齎咨官李光稷以幺麽譯舌借名首譯私作書信至登於禮部咨文事之無嚴莫此爲甚其在申邦禁杜後弊之道不可尋常處之李光稷亟下攸司姑爲減死施以杖流之律李邦華雖曰渠所不知旣已名登咨文亦爲革職何如上曰依爲之出擧條煥之曰專對之體莫大於嚴守邦禁而雖以李光稷事言之近來使行往來時私書往復之弊難保其必無不可不別加申嚴分付譯院來頭使行以此意這這提飭俾無或干法禁自抵重典何如上曰依爲之出擧條民始曰此咨文之伴送於今番勅行者亦似有意而此後則雖例贈勿許贈給之意至載於咨文矣且今番勅行之來彼中想必嚴束以示其法令之森嚴則到今元贈之數恐亦難於如例按給而下至通官輩亦不可以私贈此事極爲難處矣上曰咨文中語雖如此彼亦人耳萬里來此全無贈給亦豈不如何耶秉模曰彼方以不遵皇旨爲言而我雖贈給彼輩必將畏皇旨而不敢受以實狀歸告則此又難處矣上曰此在儐臣善探其情然後可議其贈給與否矣民始曰前後勅行輒以贈給之數以副其慾俾免生梗而至於通官輩其所操切尤係於此今旣一切防廢則彼旣無求於我必不無中間生弊之端而如宴禮儺禮之屬前此每以價銀受去故亦不敢他說矣今番旣不敢受贈則必將以此求我此等處誠悶然矣上曰勅行雖在除服後而旣在二十七月之內賀表等節亦旣停止則彼雖以宴儺禮爲言以此據義防塞俾不得更請爲好遠接使知此擧行可也結綵則今番當爲之否民始曰旣不設儺則結綵亦當在不爲之中矣上曰戶判當爲迎接堂上矣館所別無可以修理而應爲措備者今春想已辦置矣鎭寬曰今番則擧行只可按例而物件皆將仍舊如床席之用靑色者但當改其縇染矣上曰遠接使何當發程乎龍輔曰再明間欲離發矣煥之曰勅行當前兩西及畿內擧行凡節不可付之生手黃海兵使鄭學畊咸從府使尹範益寧邊府使申大偀平壤庶尹趙厚鎭博川郡守趙㞳順安縣令沈誠之永平縣令朴齊家竝仍任而外職則次次仍任內職則待窠甄復麻田郡守信川郡守今日政差出其外畿內兩西未下直守令察訪與新除授麻田信川郡守當日辭朝事分付該曹何如上曰依爲之出擧條命大臣諸臣先退有聞曰今此勅行時平壤中路問安使依近例以道內堂上守令中實預差自本院單望啓下仍令該曹承旨借銜而御帖及名帖亦依例順付於遠接使之行何如上曰依爲之出擧條有聞曰御帖樻今春勅行時用該曹所造置之倭朱漆而伊時有此後則復舊例出擧條用唐朱紅蠟染粧飾之命自今番依此擧行何如上曰依爲之出擧條有聞曰勅行時宴享旣不爲之則義州定州安州平壤黃州等五處迎慰使自當不爲擧論而遠外事不可無預爲備待御帖及空名帖齎付遠接使之行使之從便擧行何如上曰依爲之出擧條有聞曰迎勅處所預爲稟定然後當送儀註於問禮官之行故敢此仰達矣上曰以仁政殿爲之可也出擧條仍命退諸臣以次退出
정조 23년
行都承旨李晩秀合製進行左承旨李尙度坐直行右承旨宋銓坐左副承旨鄭尙愚坐直右副承旨徐有聞坐同副承旨趙弘鎭坐注書洪奭周仕金啓溫仕直事變假注書李弘謙仕
정조 23년
藥房都提調李時秀提調金文淳副提調徐有聞啓曰閟宮展禮聖孝克伸移次經宿淸蹕穩旋伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道後日次次對進定於今日卿等次對同爲入侍宜矣
정조 23년
鄭尙愚啓曰今日御營廳下番鄕軍賞試才時弘化門銅龍門建陽門入直軍除出標信請出之意敢啓傳曰知道
정조 23년
鄭尙愚啓曰行大司憲宋煥箕持平朴在冀在外執義曺允遂引避退待掌令二員持平一員未差監察茶時之意敢啓傳曰知道
정조 23년
吏曹口傳政事以尹弼秉爲刑曹參判
정조 23년
以刑曹坐不坐單子傳于李尙度曰未肅拜堂上許遞前望單子入之待下批待開門牌招判堂之尙今引義亦過矣待開門一體牌招察任
정조 23년
傳于鄭尙愚曰新舊別軍職試射時別軍職申鴻周柳葉箭五中加資別軍職部將申綋柳葉箭一巡三中四分直赴殿試
정조 23년
徐有聞以弘文館言啓曰新除授修撰李鼎秉時在慶尙道慶州地經筵入番事緊請斯速乘馹上來事下諭答曰依啓
정조 23년
趙弘鎭以吏曹言啓曰卽接司憲府移文則以爲今此正朝祭祭監當爲分排而新除授監察趙恒存李英發在外未及上來卽速變通差代云司憲府監察趙恒存李英發在外之代竝口傳備擬以入之意敢啓傳曰知道
정조 23년
吏曹口傳政事以權熀孫鎭翼爲監察
정조 23년
徐有聞以禮曹言啓曰來正月初八日社稷祈穀大祭親行時省牲省器之節依例以親臨磨鍊擧行乎敢稟傳曰以親行磨鍊此後除取稟依此磨鍊可也
정조 23년
鄭尙愚以壯勇營言啓曰本營高陽鄕武士下番試射放時優等人別單及入格人賞格別單書入之意敢啓傳曰知道
정조 23년
司饔院今此勅行時檢擧提調知敦寧李秉鼎落點
정조 23년
正言李東宇啓曰執義曺允遂以昏謬譾劣言責重任萬不近似而久居匪據居常愧恧如負大何及登筵席亦未能出一言論一事莫體求言之聖意終未免泯默而退滿心慙惶無地自容以此情踪其何可一刻蹲冒於臺次乎引嫌而退言官無言雖欠臺體倉卒登筵宜有容恕不可以此輕遞言官請執義曺允遂出仕答曰依啓
정조 23년
兵曹判書李在學疏曰伏以臣於見職濫蒙誤恩已是意外而尙今蹲據又是意外也是任之不可人人冒叨夫孰不知而以臣待罪也久故知之尤詳威望也才具也精力也於斯三者一或不備則莫可居之如臣者以威望則蔑蔑焉無足稱數以才具則空空然專昧事務以精力則自來昏短兼以病弱俗所稱最居人下者臣之謂也以此無用之質凡於百執事之列自知其萬萬不堪而日月之明猶未盡燭雨露之澤殆若偏厚紆之以隆恩責之以重務臣於是仰感俯怵微沈倍激當事則思效盡瘁之義臨政則恐孤委畀之眷蚤夜洞屬唯以一半分報答爲期而人未稱器事不從心前後顚錯之端指不勝僂而輒蒙曲庇之恩幸逭大何每自循省若隕淵谷至於都政國之大事也必也甄別得宜格例無失然後方可以對揚九重之聖念厭服八路之物議有非如臣憒劣所可冒當而一年兩政連次行之醜拙畢露瘡疣莫掩致有日前大僚之筵奏而昏謬之失益無所逃滿心慙悚靡所容措銓家之以大政爲瓜限乃是故常而卽所以重其事也一經猶然況再經者乎藉令臣無他難强之狀其所當遞不待兩言而決矣至若狗馬賤疾雖不敢一一煩陳而稟賦旣薄年紀又衰種種危症式月斯加每自公退輒多昏倒不省之時若不卸解重擔及今調治則實有難醫之慮以情以病雖欲一味盤礴得乎適値閟宮經宿之日陪衛義重事會滾急不得不徑撤由單暫膺召牌而區區微諒如右所陳仍因蹲冒斷無是理玆敢疾聲呼籲於天地父母之前伏乞聖慈特垂矜憐將臣所帶職名亟賜遞改以卒生成之澤不勝大願臣無任云云答曰省疏具悉卿其勿辭行公
정조 23년
副校理金履載疏曰伏以臣以鹵姿蔑學濫叨見職循默虛縻罪戾日積每一思惟惶汗浹背此際臣兄臣履喬又有校理除命一館之內兄弟聯翩私心兢惕益無所容措至於史官相避法意尤嚴則臣所帶春秋館記注官之任在所當遞玆敢援例陳章仰瀆崇嚴伏乞聖明亟命遞改臣兼銜以存公格以安私分焉臣無任云云省疏具悉疏辭下該曹稟處
정조 23년
行都承旨李晩秀通讀進行左承旨李尙度坐行右承旨宋銓坐左副承旨鄭尙愚坐右副承旨徐有聞坐直同副承旨趙弘鎭坐直注書洪奭周仕直金啓溫仕事變假注書李弘謙仕
정조 23년
李尙度啓曰行大司憲宋煥箕持平朴在冀在外執義曺允遂傳旨未下掌令二員持平一員未差監察茶時之意敢啓傳曰知道
정조 23년
備忘記慶源府使李沖彬下直長弓一張長箭一部片箭一部筒兒一箇賜給
정조 23년
備忘記慶州營將白海鎭下直長弓一張長箭一部片箭一部筒兒一箇賜給
정조 23년
傳于趙弘鎭曰諸承旨持公事入侍
정조 23년
傳于鄭尙愚曰遠接使留待
정조 23년
傳于徐有聞曰顯隆園參奉入侍
정조 23년
傳于趙弘鎭曰來待諸臣入侍
정조 23년
傳于鄭尙愚曰遠接使入侍
정조 23년
臺諫前望單子入之掌令金圭夏金履喬持平康聖翊落點
정조 23년
以刑曹參議望筒傳于趙弘鎭曰旣敍用此望筒勿施
정조 23년
吏曹口傳政事金山郡守吳在鎭丹城縣令尹可基相換
정조 23년
宋銓以漢城府言啓曰紙廛失火事備邊司草記批旨內傳曰允公私債負與逢授物件該廛旣無蕩滌之可言則草記兩條外惟有無邊錢數千兩限三年貸給或爲實惠以此分付賑廳而戶曹禮單紙未納中十分一亦爲蕩減如有應納之紙地如辛巳紬廛之賞格紬者姑勿擧論廛舍今朔內期於修葺而御將旣兼京兆堂上各別董飭畢役後形止自該府草記可也事命下矣謹依傳敎該廛房舍修葺另加蕫飭今已畢役之意敢啓傳曰知道
정조 23년
徐有聞以迎接都監言啓曰臣等與諸郞廳會同開坐檢飭迎勅諸事而啓下郞廳八員外不足郞廳三員依前例別單書入之意敢啓傳曰知道
정조 23년
徐有聞以迎接都監言啓曰取考雍正甲辰乾隆丁巳兩年配天勅謄錄則不設宴享只行茶禮矣今番勅使亦依兩年例宴享色郞廳不爲差出茶禮設行時則依近例以禮賓寺內資寺擧行使盤饍色郞廳兼管之意敢啓傳曰已例之不設遠接使處分付可也
정조 23년
徐有聞以迎接都監言啓曰本都監郞廳戶曹正郞金箕應禮曹正郞金致龍有實故竝姑減下戶曹正郞李靖模禮曹佐郞金魯範差下使之察任何如傳曰允
정조 23년
吏曹迎接都監郞廳金致龍有頉代金魯範
정조 23년
鄭尙愚以兵曹言啓曰新除授伐登浦萬戶金麗行老父今年七十歲無他兄弟法不當遠離赴任呈狀乞遞邊將之親年七十無兄弟者許遞其任載在法典慶熙宮衛將李思龍身病猝重勢難供職呈狀乞遞竝改差何如傳曰允
정조 23년
鄭尙愚以備邊司言啓曰正朝在近各陵寢祭官當爲差遣而侍從罷散甚多無以分排云在前如此之時亦有請敍之規矣侍從堂上堂下違牌坐罷人員竝敍用令該曹口傳付軍職何如傳曰允卿宰削職以下竝給牒敍用可也
정조 23년
鄭尙愚以御營廳言啓曰本廳來庚申正月二月兩朔應立左部左司屬慶尙右道五哨軍兵五百十七名今已逢點整齊矣正月初一日與前司軍兵替代立番後舊軍放送之意敢啓傳曰知道
정조 23년
鄭尙愚以御營廳言啓曰本廳來庚申三月四月兩朔應立左部中司屬全羅左道五哨軍兵二月二十五日京中逢點三月初一日與左司軍兵當爲替代立番而依定奪每哨以一百名磨鍊後其餘一百三十五名竝資保收布上送事本道監兵使處措辭知會之意敢啓傳曰知道
정조 23년
鄭尙愚以摠戎廳言啓曰本廳中軍李性默今月二十日都政移拜黃海兵使代前北兵使李潤謙擬望啓下而黃海兵使鄭學畊北兵使李潤謙今已仍任矣臣廳前中軍李性默亦爲仍任何如傳曰允
정조 23년
吏曹啓目粘連觀此弘文館副校理金履載上疏則以爲臣兄臣履喬又有校理除命臣所帶春秋館記注官之任在所當遞亟命遞改臣兼銜以存公格亦爲白有臥乎所相避之法在下當遞金履載兼帶春秋館記注官之任依例減下何如判付啓依允
정조 23년
副校理趙得永疏曰伏以臣於晝仕歷路往覲臣父母則臣母素患貞疾挾感添劇食飮全廢藥餌罔效委頓床玆已至多日臣若迫於情私任情救護則莫重之直次推移無由拘於公法黽勉就職則至切之私懇按住不得臣於是情窮勢隘進退俱難玆敢來伏闕下冒萬死短章呼籲伏乞聖明俯垂矜察亟命鐫改臣職名以便救護仍勘臣瀆擾之罪以肅朝綱焉臣無任云云省疏具悉爾其勿辭救護
정조 23년
己未十二月二十六日辰時上御誠正閣諸承旨持公事入侍遠接使同爲入侍時行左承旨李尙度行右承旨宋銓左副承旨鄭尙愚右副承旨徐有聞同副承旨趙弘鎭記事官洪奭周金啓溫記注官承膺祚記事官李存秀遠接使徐龍輔以次進伏訖上命讀公事弘鎭銓以無公事先退尙愚讀奏忠淸監司金履永狀啓給馬有旨祗受事尙度先退命尙愚有聞分書公事判付敎龍輔曰今日當止宿於何處乎龍輔曰當宿坡州矣上曰今番軍威軍亦爲預先知委無得出待而驛馬加把事亦爲各別禁飭也儐臣例兼體察而關西守令無非營將邑當以師律從事以此擧行使之知所畏戢可也命龍輔先退命書榻敎曰問禮官入侍奭周承命出傳與問禮官曺錫中偕入進伏上曰儀註當齎去於行中乎錫中曰臣則今日先發而儀註則當自禮曹齎送於中路矣上曰俄已悉諭於儐使矣驛馬加把最是痼弊今行必須痛禁而儐使則凡於事爲或有疎忽處爾須補其不及善爲周旋無損於紀綱而有可以除弊者從便爲之也海西事悶然矣昨日狀啓稱以入廟兼太平勅云者雖曰只謄邑報而道伯之生疎類如此如黃州之前期出會諸守令係是他道所無之例而民邑之受弊有不可勝言云今番則亦爲爛商釐正俾除謬例可也命錫中先退有聞曰勅行時以義州爲我國初境之故自前多有因特敎送別問安使之例且宴享除之之後致謝別問安使亦當有之以道內堂上文守令中令遠接使從便差定而直以右副左副承旨借銜擧行何如上曰依爲之出擧條有聞曰御帖樻漆色及粧飾全不致精更令精造而今番則勢難及期姑以舊儲倭漆之樻用之不能前期申飭之戶曹判書趙鎭寬推考何如上曰依爲之出擧條上曰顯隆園參奉入侍奭周承命出傳與顯隆園參奉朴宗珩偕入進伏命奏職姓名上曰此是朴禮源之子耶尙愚曰然矣命擧顔敎曰年幾何宗珩曰三十二歲矣上曰各別小心供職也仍命退諸臣以次退出
정조 23년
己未十二月二十六日午時上御重熙堂禮房承旨入侍時右副承旨徐有聞記事官金啓溫記注官承膺祚記事官李存秀以次進伏訖上曰御帖卽爲入之待還下仍爲齎送於問禮官行中可也仍敎曰遠接使已爲發往乎有聞曰已爲發去矣命退承史以次退出
정조 23년
己未十二月二十六日午時上御重熙堂來待諸臣入侍時同副承旨趙弘鎭記事官洪奭周記注官金景煥記事官李存秀江華留守洪明浩有司堂上李書九以次進伏訖上敎明浩曰久不見卿矣經歲瘴鄕何以堪過耶明浩曰水土之異實多受傷而逖違之餘今登天陛稍慰下情之戀結矣上曰戶南庫事今欲詢問故特爲召見矣卿其詳陳可也明浩曰戶南庫事頃因備局關文已有所論報矣戶南庫中天地庫自前非中使莫敢開閉而玄黃庫通作一庫守臣主管矣今因新定式玄黃兩庫中間遮隔分作二庫玄庫則依天地庫例以待中使之下來黃庫則守臣依前開閉而間架廣闊逐年所捧之儲積無狹窄之患自今年應入常捧留儲於黃庫待中使下來一年應下及不時所用錢木布量宜留置其外盡爲移入於玄庫而兩庫所儲新舊相換以爲永久遵行之地中使則年年下來之有弊廟堂旣已諒悉限三年一次下來恐無掣礙之端故敢此仰達矣上曰有司堂上亦陳所見可也書九曰頃因守臣所報已聞其事情如是定式恐似無妨矣上曰依爲之出擧條明浩曰江都以保障重地許多將士支放專靠於兵庫而十數年來庫儲漸縮一年所需無以繼用故推移於他各庫而他各庫亦皆因此受病今則拮据無路本府軍餉中一萬三千五百餘石劃給安興鎭後散在於湖西諸邑而此本沁都軍餉也到今雖難盡數還付而就其中耗條限數三百石年年還劃本營以爲添補目下需用則在經費旣無所關在沁營實有所益令廟堂稟處何如上曰依爲之出擧條命明浩先退上曰今番迎勅儀註當追送于問禮官許有司堂上先爲考見如有可合釐正處則隨卽仰奏也書九承命考見訖書九曰前例則受詔前先問皇帝候而今春則以事異常格之故先受詔後問候矣今番儀註亦依今春例磨鍊何以爲之乎上曰依今春例爲之無妨矣書九曰宴禮爲之之時則茶禮儀注例不別爲磨鍊而今番則旣省宴禮茶禮儀注所當磨鍊以此擧行之意知委於該曹似好矣上曰好矣書九曰得見彼國官案則副使英和雖是滿人而旣是進士出身官又直文淵閣似是稍加擇差者矣上曰明當召見館伴及迎接都監堂上卿亦入來稟定諸事也仍命退諸臣以次退出
정조 23년
都承旨未差行左承旨李尙度坐行右承旨宋銓坐左副承旨鄭尙愚坐直右副承旨徐有聞坐直同副承旨趙弘鎭坐注書洪奭周病金啓溫仕直假注書李泳夏仕事變假注書李弘謙仕
정조 23년
徐有聞啓曰來初一日輪對日次矣敢稟傳曰當次人受點後日次待令
정조 23년
鄭尙愚啓曰館伴鄭民始迎接都監堂上趙鎭寬依下敎來待矣傳曰入侍
정조 23년
吏曹口傳政事以閔命爀爲司僕正大司成李晩秀單付丹城縣監吳在鎭陽川縣令鄭軾相換
정조 23년
注書洪奭周病代以李泳夏爲假注書
정조 23년
掌令金圭夏啓曰臣稟性庸愚才識蔑劣本不合於淸朝耳目之任而伏承柏府新命於待罪龍岡之日旋蒙恩遞又伏承掌憲除旨冒沒出肅而第臣方在解由未出中揆以公格有難行公其何敢一刻晏然於臺次乎請命遞斥臣職答曰依啓守令多未署經於憲府云諫院署經諸人使之除署經下送可也
정조 23년
宋銓以漢城府言啓曰文武科及生進回榜人每年歲末訪問草記事曾有定式矣來庚申年回榜人知委各部搜訪報來故職姓名年歲居住及登科年月別單書入之意敢啓傳曰明年回榜老人年八十歲嘉義前同知洪絲浩於文敬公爲六代孫而文懿公亦爲其從高祖且聞回榜在來年甚貴矣來春當依乙卯孝安公回榜例親臨賜花牌以此知悉擧行而戶曹參議洪樂恒年過七十已久且其翁崇政洪緯浩以文懿公之玄孫年爲九十歲壽資至崇政以其地處尙不爲知中樞豈成說乎其兩代以庚寅生戊申生竝受歲饌可謂稀有戶議之久任出於惠養之意業欲特授知樞而姑待之又何可踰此歲政官牌招開政知事作窠今日政擬入筋力如可强使之歲首謝恩可也
정조 23년
有政吏批判書徐龍輔奉命在外參判李書九入侍進參議李魯春進同副承旨趙弘鎭進啓曰判書徐龍輔奉命在外參判李書九入侍進小臣獨政未安何以爲之敢稟傳曰只出緊任以朴鍾淳爲掌令尹命烈爲校理韓用龜爲右尹兼鏡城府使李潤謙單付別軍職申鴻周今加嘉善加資事承傳
정조 23년
趙弘鎭以吏曹言啓曰因平安監司李泰永移文受由上京大同察訪李安默卽爲還官之意屢度催促則以爲猝得寒感症勢沈重萬無登程之望云當此支勅之時不可等待其差歇罷黜何如傳曰允今日政差代待下批當日下送可也
정조 23년
兵批判書李在學進參判金履翼病參議申獻朝入直參知兪岳柱病左副承旨鄭尙愚進以洪緯浩爲知事李延弼爲管城將印宗瑞爲伐登萬戶北兵使李潤謙仍任事承傳大護軍李義弼護軍尹弼秉李性默副護軍徐英輔李濟萬副司直金圭夏權心彦南履翼鄭弼祚高宅謙具晉行副司果尹行逵以上竝單付
정조 23년
鄭尙愚以兵批言啓曰慶熙宮衛將李思龍改差代加設衛將朴履信陞實之意敢啓傳曰知道
정조 23년
趙弘鎭以吏曹言啓曰新除授大同察訪李東冕呈狀內矣身素患痰病當寒添劇中猝患關格時月之內萬無起動之望云身病旣如是則不可等待其差歇罷黜何如傳曰允口傳差出可也
정조 23년
吏曹口傳政事以金晦彬爲大同察訪
정조 23년
趙弘鎭以吏曹言啓曰今此各陵殿宮園墓正朝祭諸執事當爲磨鍊而除老病公故外實無推移分排之路依近例刑官及司饔院官員通融塡差年六十以上人員亦爲塡差之意敢啓傳曰知道
정조 23년
趙弘鎭以吏曹言啓曰今此各陵正朝祭獻官執事中時無職名人員令該曹口傳付軍職何如傳曰允
정조 23년
兵曹口傳政事護軍李集斗韓用龜閔台爀副護軍尹光普韓用鐸副司果金銑閔命爀尹命烈洪樂安李垿李重蓮金秀臣鄭時善李采
정조 23년
徐有聞以弘文館言啓曰本館上番闕直事甚未安新除授副應敎尹序東卽爲牌招入直何如傳曰允
정조 23년
徐有聞以禮曹言啓曰問禮官旣已出去勅使前所送各樣儀註令兵曹別定禁軍騎撥下去罔夜馳傳于問禮官所到處何如傳曰允
정조 23년
徐有聞以承文院都提調意啓曰院寫字官實訓長安思賢陞六代以大護軍玄喜靜上護軍洪泰運依承傳竝付之意敢啓傳曰知道
정조 23년
鄭尙遇以訓鍊都監言啓曰本局把摠元永胄身病甚重勢難察任改差何如傳曰允
정조 23년
鄭尙愚以訓鍊都監言啓曰本局諸將官自今年正月至十二月射講居首人依例別單書入之意敢啓傳曰知道
정조 23년
鄭尙愚以禁衛營言啓曰本營諸將官今年射講居首人依例別單書入之意敢啓傳曰知道
정조 23년
鄭尙愚以御營廳言啓曰本廳諸將官今年射講居首人依例別單書入之意敢啓傳曰知道
정조 23년
李尙度以刑曹言啓曰左議政沈煥之所啓使臣之出疆也如有關於使事則或不得不呈文禮部而至於私書相交邦禁至嚴前後申明之飭敎尤何等嚴重而齎咨官李光稷以幺麽譯舌借名首譯私作書信至登於禮部咨文事之無嚴莫此爲甚其在申邦禁杜後弊之道不可尋常處之李光稷亟下攸司姑爲減死施以杖流之律李邦華雖曰渠所不知旣已名登咨文亦爲革職何如上曰依爲之事命下矣李光稷各別嚴杖一百後流三千里定配所於慶尙道梁山郡卽爲押送之意敢啓傳曰知道
정조 23년
己未十二月二十七日午時上御春塘臺諸承旨持公事入侍館伴迎接都監堂上來待諸臣同爲入侍時行左承旨李尙度左副承旨鄭尙愚記事官金啓溫記注官金景煥記事官李存秀館伴鄭民始迎接都監堂上趙鎭寬有司堂上李書九以次進伏訖尙愚讀奏黃海監司朴基正狀啓江原道補把馬起送黃州站事尙度讀奏平安監司李泰永啓本緣坐安置罪人良孫物故事命書判付訖上敎民始等曰迎勅擧行之可以稟定者今筵皆卽陳奏也民始曰考見前例則配天勅出來凡爲三度而康熙雍正時則或正月或二月出來故卽送進賀兼謝恩之使乾隆時勅使以六月出來故順付於冬至使行矣今番勅使以正月出來則我國使行恐不可遲待節行似當依前例別送使行且回咨不當轉送鳳城兼付於使行爲好下詢大臣處之何如上曰迎接都監堂上有司堂上各陳所見可也鎭寬曰以今經費與民力使行之一番往來非不關重而考之已例則配天勅之正二月出來後皆卽送使進賀今若於歲初迎勅而拖到節行順付則彼之援例致訝有未可知此甚可慮而所關不輕非臣淺見所敢質言矣書九曰雍正頒諡勅正月出來而進賀則順付於節使此或可爲傍照之端然而配天勅之在正二月者已例皆直送進賀兼謝恩之使今若遲待節行則恐不無太緩之慮矣上曰令廟堂卽爲草記可也出擧條民始曰勅使例贈旣有勿給之皇旨今番勅使自元禮單不可贈給而遠接使及各處禮單亦不可如前備給都監擧行已爲稟定遠接使與三道道臣開城留守處以此知委何如上曰依爲之出擧條民始曰取考已例則配天勅出來時例有賜緞五十匹與勅書同爲傳致故前此每於中路先爲求覓以來矣今番亦以此意預先通報於遠接使似好矣上曰此則臨時從便爲之可也民始曰兵曹正郞柳畊都廳郞廳差下事當除本仕而因下敎入直本曹自下不敢擅爲除本仕故敢此仰達矣上曰都監往來間除本仕可也出擧條民始曰奎章閣直閣金近淳見差都監都廳而閣務相妨今姑減下曾經都監郞廳者多在三司之任不敢擅自差下故敢此仰達矣上曰依爲之司諫朴崙壽差下可也出擧條鎭寬曰迎送勅茶禮時每用蔘茶而蔘雖珍品旣非恒茶故未能知味反不悅口雖以今春茶禮時所目覩者言之客使之受鍾也嘗而不飮其意可知也如取他茶之佳品而用之則恐爲得宜自今爲始以此定式何如上曰依爲之出擧條鎭寬曰春間上副勅卜物之留在灣府者今於北咨之來彼旣以此爲言則一向封置便同無用不可不趁今區處而其中京外所贈無論本色與折價名色相混有難區別今若付之灣府與臣曹往復使之發賣添入於元銀數中移置箕營以待節行時本曹所需則事勢便當敢此仰達矣上曰依爲之出擧條書九曰勅行時兩西驛馬不得用㺚産故北關驛馬補把於關西關東驛馬補把於海西便成前例而今春以通用㺚産之意已爲筵稟行會矣卽見黃海監司朴基正狀啓則今番勅行關東驛馬又請補把矣雖以前此所報勅行時入把馬匹磨鍊數爻觀之通用㺚産則各差備分排之外本道驛馬尙餘六十餘匹則關東馬之復請依前補把殊涉不審該監司推考自今爲始關北關東兩道驛馬補把之規永爲除之之意分付于四道道臣何如上曰依爲之出擧條命書傳敎曰今聞親年篤老難以將往云旣念前倅之親年而曲諒則何可一爲一否乎丹城縣監吳在鎭令該曹口傳相換又命書榻敎曰刑曹參議洪樂游仍任又命書榻敎曰都承旨許遞前望單子入之又命書傳敎曰關西抄上鐵箭遠射武士今日召試雖越百七八十步猶未滿二百步定式所當勿施而旣召見其中百八十步閑良玉載爀來頭武科時起送後令壯營稟旨百八十步出身安思國百七十步前僉使韓述道先付壯勇衛更觀遠射以爲收用之地事分付其餘武士令該營給糧下送仍命退諸臣以次退出
정조 23년
行都承旨李冕膺未肅拜行左承旨李尙度坐行右承旨宋銓坐左副承旨鄭尙愚坐右副承旨徐有聞坐直同副承旨趙弘鎭坐直注書洪奭周病金啓溫差祭假注書李泳夏仕直事變假注書李弘謙仕
정조 23년
李尙度啓曰行大司憲宋煥箕掌令金履喬持平康聖翊朴在冀在外執義曺允遂傳旨未下掌令朴鍾淳未肅拜監察茶時之意敢啓傳曰知道
정조 23년
備忘記車嶺僉使王道吉山羊會萬戶金致漢下直各長弓一張長箭一部片箭一部筒兒一部賜給
정조 23년
傳于李尙度曰左承旨入侍傳于徐有聞曰禮房承旨入侍
정조 23년
傳于宋銓曰進賀兼謝恩正使以宗親儀賓中擬入
정조 23년
傳于宋銓曰未肅拜司僕正改差今日政差出
정조 23년
以監軍望單子傳于鄭尙愚曰差祭兵曹郞廳改差今日政差出
정조 23년
有政吏批判書徐龍輔奉命在外參判李書九進參議李魯春進右副承旨徐有聞進以洪樂安爲副修撰尹在明爲刑曹參判吳翰源爲奉常正金銑爲司僕正韓致應爲直講車亨衢爲典籍朴宗雨爲掌樂主簿沈成大爲孝昌墓守衛官具敏和爲進賀兼謝恩使韓用龜爲副使柳畊爲書狀官兼春秋二單沈達漢李顯秀刑曹參議單洪樂游仍任事承傳吳聖根爲兵曹佐郞
정조 23년
兵批判書李在學病參判金履翼病參議申獻朝病參知兪岳柱入直進同副承旨趙弘鎭進大護軍蔡廷夏副司果李采李喆懋權翊沈廷秀李宗恢
정조 23년
以掌樂主簿望筒傳于宋銓曰李英裕僉正中相換
정조 23년
吏批再政以尹行元爲刑曹參判濟用主簿李英裕掌樂僉正李昌杰相換
정조 23년
鄭尙愚以都摠府言啓曰今此親臨社稷祈穀大祭誓戒時侍衛寶劍不可不備員而都摠管安昌君燝副摠管尹東晩尹長烈俱爲差祭都摠管趙尙鎭權權裕未肅拜副摠管尹得逵有身病將不得備員令政院稟旨變通仍令該曹卽爲口傳差出待下批牌招以爲備員侍衛之地何如傳曰竝許遞前望單子入之其中刑判處義過矣本職姑爲許遞俾伸廉隅兼帶摠管之任牌招使之行公可也
정조 23년
摠管前望單子入之都摠管李敬一金箕性副摠管鄭大容姜彝正落點
정조 23년
以都摠管趙尙鎭牌不進推考傳旨傳于趙弘鎭曰司寇之許解曲諒至矣廉隅旣伸而竝與兼帶必欲自劃今日酬應甚煩又以摠管去來深夜煩稟重臣事果何如此傳旨勿施待開門仍以前牌催促使之卽爲謝恩後入直
정조 23년
傳于趙弘鎭曰前假注書洪命周仍察廳任
정조 23년
以咸鏡監司具㢞啓本罪人放未放成冊上送事判付內啓下刑曹爲旀放秩段依啓聞施行之意今日內行會爲良如敎
정조 23년
鄭尙愚以兵曹言啓曰今冬三朔能麽兒考講時都摠府經歷李得江都事李秉天中樞府都事李性林訓鍊院僉正閔行源孔述祖主簿諸景彧張彦極田德顯武臣兼宣傳官吳大晉李周百具載厚柳英逵沈範祖宋文珏金孝健部將張拱翼守門將具命益吳繼喆權思正軍器寺正李成德造紙署別提李鎭忠典設司別提柳得源等一次不通訓鍊副正洪棆僉正李漢鼎判官徐益修主簿金尙埰武臣兼宣傳官朴旨鳳許浣等二次不通竝定式從重推考何如傳曰允